ካብ መንግስቲ ኤርትራ ብዛዕባ ምኽንያት ማእሰርቲ ቢትወደድ ኣብርሃ ክሳብ ሎሚ ዝኾነ ዝተዋህበ ወግዓዊ ሓበሬታ የለን። ንሱ ባዕሉ ግን ድሕሪ ሸውዓት ዓመት ብ1997 ምስተፈትሐ ንዓበይቱ ዓዲ ትውልዲ ዓዱ፡ ዓዲ ሞንገቲ ኣኪቡ፡ ንጉዳይ መኽሰሲኡ ብዝምልከት "ኣነ ንሃገር ኣሕሊፈ ኣይህብን'የ፡ ቢትወደደ ካልእ'ዩ ኢሉ ዝብል እንተሎ ኣብ ቅድመይ ክብል ይኽእል እዩ፡ ብጀካ ሃገር ኣሕሊፈ ኣይህበን'የ ምባለይ ንዓይ ዘሕትተኒ ነገር የብለይን" ክብል ተዛሪቡ። ኣካያዲት ሓልዮት ሰብኣዊ መሰላት ኤርትራ ተጣባቒት ሰብኣዊ መሰላት ኤልሳ ጭሩም ንጉዳይ ቢትወደድ ኣብርሃ ብደቂቕ እናተኸታተለት ብዛዕብኡ ብዙሕ ጽሒፋን ዓለም በዛዕባ ማእሰርቲ ቢትወድድ ኣብርሃ ንኽትፈልጥ ጽዒራን እያ። ኤልሳ ምስ ቢቢሲ ኣብ ዝገበረቶ ቃለ መሕተት፡ ንቢትወድድ ኣብርሃ ብመንግስቲ ኤርትራ ዝኾነ ወግዓዊ ክሲ ከም ዘይተመሰረቶ ገሊጻ። "ቢትወደድ ምስ ተኣሰረ፡ ነቲ ፈጺምዎ ዝበሃል ገበን ሓቅነቱ እተረጋግጽ ኮሚተ ቆይማ፡ እቶም ኮሚተ ድማ ዋላ ሓንቲ ዘሕትቶ ገበን ከምዘይፈጸመ'ዮ ገሊጾም። ንሱ ግን ነዚ ሕጂ ዘሎ ስርዓት ብንግህኡ ስለ ዘላለዮን፡ ስልጣን ስለዘየዐሸዎን እዩ ተኣሲሩ" ትብል። ሕጂ ኣብ ሰሜን ኣሜሪካ ዝርከብ፡ ደራሲ መጽሓፍ 'እታ ሕብእቲ ሰልፊ' ኮሎኔል ጸጉ ፍስሃየ፡ ምስታ ሽዱሽተ ዝኣባላታ ንጉዳይ ቢትወድድ ከተጻሪ ዝቖመት ኣጻራይት ኮሚተ ከምዝነበረ ሓደ እዋን ኣብ ፓልቶክ ሕድሪ ጀጋኑና ቀሪቡ ተዛሪቡ ነይሩ። ኮሎኔል ጸጉ፡ ኣብ መወዳእታ 1991፡ ኣባል ፖለቲከዊ ቤት ጽሕፈትን ሓላፊ ክፍሊ ስለያ ነበር፡ ዳሕራይ ግን ካብ መስከረም 2001 ምስቶም ናብ ፕረዚደንት ኢሳይያስ ቅሉዕ ደብዳበ ዝጸሓፉ፡ ን19 ዓመታት ተኣሲሩ ዘሎ ካብቶም ብጉጀለ-15 ዝፍለጡ ምኒስተር ጴጥሮስ ሰሎሞን፡ ንስምኦን ገብረድንግል ከም ኣቦ መንበር፡ ኣብርሃም ኢሳቕ፡ ኣማንኤል ተስፋሁነይ፡ ጋይም ተስፋሚካኤል፡ ኣማንኤል ልጃም ከምኡ'ውን ንዕኡ (ንጸጉ ፍስሃየ) ጸዊዑ ንኩነታት ቢትወደድን ነቲ ኣብ ዓሰብ ይግበር ኣሎ ዝበሃል ዝነበረ ብልሽውና ከጻርዩ መምርሒ ከምዝተወሃቦም ይገልጽ። ኮሮኔል ጸጉ ፍስሃየ፡ እቲ ክሲ ኣብ ወደብ ዓሰብ ብዘይ ኣገባብ መስተ ይሽየጥን ይብተንን ኣሎ፡ ሓላፊ ወደብ ዓሰብ ከኣ ቢትወድድ ኣብርሃ ስለዝነበረ ቀንዲ ተሓታቲ ምዃኑ ከምዝተገልጸሎም ይሕብር። እንተኾነ ይብል ኮሎኔል ጸጉ ናብ ዓሰብ ከይዶም ኣብ ዝገበርዎ ምጽራይ ኩሉ መሸጣን ዕድግን ብግቡእ ቅብሊት ይካየድ ከምዝነበረን ቢትወድድ ዝኾነ ዘኽስሶ ነገር ከምዘይረኸቡ ይዛረብ። "ኣጋጣሚ ተጠቒምካ ዝግበር ሽርሒ ኣይክሰርሕን እዩ" "እንታይ ኣሚንና ኢና ናብ ኤርትራ ክንምለስ?" ጉዳይ ኢትዮ ኤርትራ፡ "ተሃዊኽካ ትደፍኦ ተደቢርካ ትሓፍሶ ከይኾነና" ቢቢሲ ትግርኛ ንማእሰርቲ፡ ክሲን ህሉው ኩነታት ቢትወደድ ኣብርሃን ንምፍላጣ ናብ ሰብ መዚ ኤርትራ ዘቕረብናዮ ሕቶ መልሲ ክንረክብ ኣይክኣልናን። መንግሰቲ ኤርትራ ግን ብዛዕባ ምኽንያት ማእሰርቲ ቢትወደድ ኣብርሃ ዝኾነ ይኹን መግለጺ ሂቡ ኣይፈልጥን እዩ። ቢትወደድ እውን ኣብ ዝኾነ ንቡር መስርሕ ቤት ፍርዲ ክመላለስ ተራእዩ ኣይፈልጥን። ኣብ ማእሰርቲ ኣብ ዝነበረሉን ዘለወሉን እዋን እውን ስድራቤቱ ክርእዩዎን ክበጽሑዎን ከምዘይፍቀዶም እዮም ዝዛረቡ። ዳይረክተር ሓልዮት ሰብኣዊ መሰላት ኤልሳ ጭሩም ቢትወደድ ድሕሪ ናጽነት ኤርትራ ን29 ዓመታት ዝተኣሰረ ናይ ሕልና እሱር እዩ ክትብል ትገልጾ። ቢትወደድ ኣበርሃ ኣብ ትሕቲ ቀይዲ እንከሎ ኣብኡ ኣቶ ኣብርሃ ኣስፍሃ ኣብ 1993 ካብዛ ዓለም ብሞት ተፈልዮም። ኣዲኡ ወ/ሮ ቅድስቲ ተወልደመድህን'ውን ብድሕሪኦም ስዒበን። ቢትወደድ ድሕሪ ናይ 74 ኣዋርሕ ማእሰርቲ ኣብ 1997 ተፈቲሑ፡ መቓብር ኣቡኡ ክርኢ ንዓዲ ምስከደ፡ እንቋዕ ኣዋጽኦ ፈጠረልካ ክብልዎን ብሞት ወላዲኡ ጽንዓት ይሃብካ ክብልዎ ንዝተኣከቡ ደቂ ዓዱ - ዓዲ ሞንገቲ ዘስምዖ መደረ ኣብ ማሕበራዊ ሚድያ ተዘርጊሑስ ክሳብ ሕጂ ብዙሕ ሰብ ይዛረበሉ እዩ። ቢትወድድ ኣብ ቤት ማእሰርቲ እንከሎ "ደሞክራሲ ኣብ ኤርትራ" ን "ውግእ ሓድሕድን ሳዕቤኑን" ዝብላ ክልተ መጻሕፍቲ ጽሒፉ ምንባሩ ኣብ 1997 ካብ ቤት ማእሰርቲ ወጺእለን ዝነበረ ክልተ ኣዋርሕ ዝረኽብዎ ዝነበሩ ሰባት ይሕብሩ። ቢትወደድ ኣብ 1985 ኣብ ሜዳ ተመርዕዩ፡ ብ 1987 ድማ እታ ሓንቲ ጓሉ ስነ ጥበባዊት ሚርያም ቢትወደድ ተወሊዳ። ኣብዚ እዋን በዓልቲ ቤቱ ንቢትወደድ ወይዘሮ ኣልማዝ በርሀ ንጉሰ ኣብ ሽወደን፡ ጓሉ ሚርያም ከኣ ኣብ ኡጓንዳ ይነብራ ኣለዋ። ምንጪ ስእሊ, MIRIAM BITEWEDED መግለጺ ስእሊ, ገዲም ተጋዳላይ ቢትወደድ ኣብርሃ ቢትወደድ ኣብርሃ ኣብታ 'ቪድዮ' እንታይ እዩ ዝብል?
